'DANMARK HJÆLPER DANMARK'

Lægemiddelstyrelsen lancerede mandag kampagnen 'Danmark hjælper Danmark', hvor organisationer, myndigheder, institutioner og private virksomheder kan komme med bud på, hvor man kan skaffe corona-udstyr.

Indtil videre har styrelsen modtaget cirka 500 henvendelser.

Blandt andet har store danske virksomheder som Lego og Grundfos budt ind. På samme måde vil Carlsberg og Novo Nordisk blandt andet hjælpe med at levere håndsprit til sundhedsvæsnet.

Henvendelser i forbindelse med 'Danmark hjælper Danmark' kan sendes på Lægemiddelstyrelsens hjemmeside.